Fagner Conserva Lemos

Fagner Conserva Lemos (sündinud 11. juunil 1989 São Paulos) on Brasiilia jalgpallur, kes mängib kaitsjana Brasiilia kõrgliiga klubis Corinthians.

 Klubikarjäär 
2009. aastal liitus ta Brasiilia esiliiga klubiga Vasco da Gama. Samal hooajal kindlustati koht kõrgliigasse. 2011. aasta hooajal mängis Fagner Vasco da Gama meeskonna koosseisus 35 kõrgliiga mängus ja lõi neis neli väravat. Vasco da Gama tuli kõrgliigas teisele kohale, kaotades meistriks tulnud Corinthiansele vaid klubile. Fagner valiti lisaks hooaja sümboolsesse koosseisu.

Hooajal 2012–2013 oli ta laenul Saksamaa Bundesliga klubis VfL Wolfsburg.

2014. aastal naasis Corinthiansesse. 2015. aastal tuli ta klubiga Brasiilia meistriks. Eriti edukaks osutus hooaeg 2017, mil ta tuli teist korda Brasiilia meistriks ning võitis ta Corinthiansega ka São Paulo osariigi meistrivõistlused Campeonato Paulista. Lisaks valiti Fagner Brasiilia kõrgliiga hooaja sümboolsesse koosseisu. 2020. aastal valiti ta taas Brasiilia kõrgliiga hooaja sümboolsesse koosseisu.

 Koondisekarjäär 
Fagner tuli 2007. aastal Brasiilia alla 20-aastaste koondisega Lõuna-Ameerika juunioride meistriks.

Fagner kustuti Brasiilia rahvuskoondisse 2016. aasta augustiks MM-i valikmängudeks Ecuadori ja Colombiaga."Tite convoca seleção pela 1ª vez com 7 campeões olímpicos e 3 novidades". esporte.uol.com.br. 22.8.2016. Vaadatud 23.5.2018 Debüüdi rahvuskoondises tegi ta aga alles järgmise aasta 26. jaanuaril Colombia peetud sõprusmängus.

Ta kuulus Brasiilia koondisse 2018. aasta maailmameistrivõistlustel."Video: kuidas reageeris Brasiiliga MMile sõitev üllatusmees suurele uudisele?". Postimees Sport. 17.5.2018. Vaadatud 23.5.2018 Ta kuulus Brasiilia meeskonna algkoosseisu alagrupimängudes Costa Rica ja Serbia, kaheksandikfinaalis Mehhiko ja veerandfinaalis Belgia vastu. Samuti kuulus ta Brasiilia koondisse 2019. aasta Copa Américal.

 Saavutused 
EC Vitória
Campeonato Baiano: 2007
PSV Eindhoven
Eredivisie: 2007–08
Johan Cruijff Schaal: 2008
Vasco da Gama
Campeonato Brasileiro Série B: 2009
Copa do Brasil: 2011
Corinthians
Campeonato Brasileiro Série A: 2015, 2017
Campeonato Paulista: 2017, 2018, 2019

 Viited 

 Välislingid 

 Fagner Conserva Lemos Soccerway lehel

Kategooria:Brasiilia jalgpallurid
Kategooria:Sport Club Corinthians Paulista mängijad
Kategooria:PSV Eindhoveni mängijad
Kategooria:Esporte Clube Vitória mängijad
Kategooria:Club de Regatas Vasco da Gama mängijad
Kategooria:VfL Wolfsburgi mängijad
Kategooria:Bundesliga mängijad
Kategooria:Sündinud 1989